Държавен вестник, бр. 6, 2011 г., стр. 17

БРОЙ  6	
Д Ъ Р Ж А В Е Н  В Е С Т Н И К 	
СТР.  17  
другата договаряща държава, няма да се под­
лагат в първата посочена държава на каквото 
и да е данъчно облагане или свързаните с него 
задължения, които са различни или по-обреме­
нителни от данъчното облагане и свързаните 
с него задължения, на които са или могат да 
бъдат подложени други подобни предприятия 
на първата посочена държава.
6. Разпоредбите на този член, независимо от 
разпоредбите на чл. 2 се прилагат по отношение 
на данъци от всеки вид и описание. 
Член 24
Процедура по взаимно споразумение
1. Когато едно лице счете, че действията на 
едната или на двете договарящи държави водят 
или ще доведат за него до данъчно облагане, не­
съответстващо на разпоредбите на тази спогодба, 
то може независимо от средствата за защита, 
предвидени в националните законодателства на 
тези държави, да представи своя случай пред 
компетентния орган на договарящата държава, 
на която е местно лице, или ако случаят му е 
по чл. 23, ал. 1, пред компетентния орган на 
договарящата държава, на която е национал­
но лице. Случаят трябва да бъде представен 
в срок три години от първото уведомяване за 
действието, водещо до данъчно облагане, не­
съответстващо на разпоредбите на спогодбата.
2. Компетентният орган, ако счете, че възра­
жението е основателно, и ако не е в състояние 
да достигне сам до удовлетворително разреше­
ние, ще положи усилия да реши случая посред­
ством взаимно споразумение с компетентния 
орган на другата договаряща държава с оглед 
да се избегне данъчно облагане, което не е в 
съответствие със спогодбата. Всяко постигнато 
споразумение ще се приложи независимо от 
сроковете, предвидени в националното законо­
дателство на договарящите държави.
3. Компетентните органи на договарящите 
държави ще положат усилия да разрешат по­
средством взаимно споразумение всички затруд­
нения или съмнения, възникващи във връзка 
с тълкуването или прилагането на спогодбата. 
Те също така могат да се консултират взаимно 
за избягване на двойното данъчно облагане по 
случаи, които не са предвидени в спогодбата.
4. Компетентните органи на договарящите 
държави могат да контактуват директно по­
между си с цел постигане на споразумение по 
смисъла на предходните алинеи. 
Член 25
Обмен на информация
1. Компетентните органи на договарящите 
държави ще си разменят такава информация, за 
която би могло да се предвиди, че е съотносима 
за изпълнение разпоредбите на тази спогодба, 
или за администрирането или прилагането на 
националните законодателства, отнасящи се 
до данъци от всякакъв вид и описание, нало­
жени от договарящите държави, федерални 
провинции, политически подразделения или 
органи на местна власт, доколкото предвиде­
ното в тях данъчно облагане не противоречи 
на спогодбата. Обменът на информация не е 
ограничен от чл. 1 и 2. 
2. Всяка информация, получена по ал. 1 от 
едната договаряща държава, ще се счита за по­
верителна също както информацията, получена 
съобразно националното законодателство на тази 
държава, и ще се предоставя само на лица или 
органи (включително съдилища и администра­
тивни органи), занимаващи се с определянето 
или събирането, принудителното изпълнение или 
наказателното преследване или решаването на 
жалби във връзка с данъците, посочени в ал. 1, 
или с контрола върху горните дейности. Такива 
лица или органи ще ползват информацията само 
за такива цели. Те могат да разкриват инфор­
мацията на публични съдебни процеси или при 
постановяване на съдебни решения. Независимо 
от предходното информацията, получена от едната 
договаряща държава, може да се използва за 
други цели, когато тази информация може да 
бъде използвана за такива други цели съгласно 
законодателствата на двете държави и компе­
тентният орган на държавата, която предоставя 
информацията, позволи такова използване.
3. Разпоредбите на ал. 1 и 2 в никакъв слу­
чай няма да се разглеждат като налагащи на 
една от договарящите държави задължението:
а) да предприема административни мерки 
за предоставяне на информация, отклоняващи 
се от законите и административната практика 
на тази или на другата договаряща държава;
б) да предоставя информация, която не 
може да се получи съгласно законите или по 
обичайна административна процедура на тази 
или на другата договаряща държава;
в) да предоставя информация, която би 
разкрила каквато и да е търговска, стопанска, 
промишлена или професионална тайна или 
търговска процедура, или информация, чието 
разкриване би противоречало на обществения 
ред (ordre public).
4. Когато едната договаряща държава по­
иска информация в съответствие с този член, 
другата договаряща държава ще използва 
своите средства за събиране на информация, 
за да набави поисканата информация, дори 
когато тази друга държава не се нуждае от 
тази информация за собствени данъчни цели. 
Задължението по предходното изречение се 
ограничава от алинея 3, но в никакъв случай 
това ограничение няма да се разглежда като 
даващо право на едната договаряща държава 
да откаже предоставянето на информация само 
поради това, че няма интерес за целите на 
своето облагане от такава информация. 
5. Разпоредбите на алинея 3 в никакъв 
случай няма да се разглеждат като даващи 
право на едната договаряща държава да откаже 
предоставянето на информация само поради 
това, че информацията се пази от банка, друга 
финансова институция, пълномощник или лице, 
което действа като представител или довереник, 
или поради това, че тя е свързана с участие на 
собственик в определено лице. 
Член 26
Съдействие при събиране на данъци
1. Договарящите държави взаимно си пре­
доставят съдействие при събиране на публични 
вземания. Това съдействие не е ограничено от